Η ΥΓΕΙΑ ΤΩΝ ΦΥΤΩΝ ΓΙΑ ΤΗ ΖΩΗ

Καλώς ήρθατε στο δεύτερο έτος του #PlantHealth4Life, μιας εκστρατείας της ΕΕ που ξεκίνησε από την [Ευρωπαϊκή Αρχή για την Ασφάλεια των Τροφίμων](https://www.efsa.europa.eu/en) (EFSA), την Ευρωπαϊκή Επιτροπή και τους εταίρους τους στα κράτη μέλη της ΕΕ και στις υποψήφιες χώρες. Η εκστρατεία **#PlantHealth4Life** θα προάγει την ευαισθητοποίηση για τους ισχυρούς δεσμούς μεταξύ της υγείας των φυτών και της καθημερινής μας ζωής και θα δώσει το έναυσμα για ατομικές δράσεις προς αυτή την κατεύθυνση.

Τα φυτά αποτελούν το 80 % των τροφίμων που καταναλώνουμε. Καθαρίζουν τον αέρα που αναπνέουμε μειώνοντας το διοξείδιο του άνθρακα στην ατμόσφαιρα, γεγονός που συμβάλλει στον συλλογικό μας αγώνα κατά της κλιματικής αλλαγής. Τα υγιή φυτά δεν προσφέρουν μόνο καθαρό αέρα, για πολλά είδη ζώων στην Ευρώπη, παρέχουν οικότοπους και τροφή, ενώ παράλληλα βελτιώνουν την τοπική βιοποικιλότητα και τη σταθερότητα των οικοσυστημάτων μας.

Προστατεύοντας τη ζωή των φυτών στην Ευρώπη, προστατεύουμε τον ευρωπαϊκό τρόπο ζωής μας.

Η ευαισθητοποίηση των πολιτών της ΕΕ σχετικά με τους κινδύνους για την υγεία των φυτών παραμένει χαμηλή, παρόλο που μπορεί να επηρεάσει την οικονομία, την επισιτιστική μας ασφάλεια και το περιβάλλον. Δεδομένου ότι τα υγιή φυτά συνεπάγονται υγιεινά τρόφιμα και ένα βιώσιμο μέλλον, στόχος της εκστρατείας #PlantHealth4Life είναι να αναδείξει τον ζωτικό χαρακτήρα της υγείας των φυτών και να δείξει τι μπορεί να κάνει κάθε άτομο για να τη διαφυλάξει σήμερα, καθώς και για τις μελλοντικές γενιές.

ΛΙΓΑ ΛΟΓΙΑ ΓΙΑ ΤΗΝ ΕΚΣΤΡΑΤΕΙΑ

Η εκστρατεία #**PlantHealth4Life**, στο δεύτερο έτος της το 2024, θα προάγει την ευαισθητοποίηση και θα προκαλέσει κριτική σκέψη σχετικά με τους κινδύνους για την υγεία των φυτών και την άμεση σύνδεσή τους με την οικονομία, τις κοινότητές μας και την ευρωπαϊκή ασφάλεια των τροφίμων.

Εστιάζοντας στη συναισθηματική απήχηση του θέματος, σε πρακτικά παραδείγματα για τους λόγους για τους οποίους η υγεία των φυτών είναι σημαντική και στην εμπλοκή της οικογένειας, η εκστρατεία στοχεύει να προχωρήσει πέρα από την ενημέρωση σε έναν βαθύτερο στοχασμό σχετικά με την αντίληψη κινδύνου και την ατομική συμπεριφορά που συνδέεται με την υγεία των φυτών.

Το 2024, η εκστρατεία θα διεξαχθεί σε **21 ευρωπαϊκές χώρες και σε 1 χώρα του Μηχανισμού Προενταξιακής Βοήθειας (ΜΠΒ)**: Βέλγιο, Γαλλία, Γερμανία, Δανία, Ελλάδα, Εσθονία, Ιρλανδία, Ισπανία, Κροατία, Κύπρος, Λετονία, Λιθουανία, Μάλτα, Μαυροβούνιο, Ουγγαρία, Πολωνία, Πορτογαλία, Σλοβακία, Σλοβενία, Σουηδία, Τσεχία και Φινλανδία.

Η εκστρατεία #**PlantHealth4Life** επικεντρώνεται σε τρεις ομάδες-στόχους με βάση την κοινωνική έρευνα που διεξάγει η EFSA:

* **Περίεργοι ταξιδιώτες** που τους αρέσει να εξερευνούν τον κόσμο και τη φύση και να φέρνουν στο σπίτι τους φυτά και σπόρους ως ενθύμιο ή ως δώρα για την οικογένεια και τους φίλους τους.
* **Ερασιτέχνες κηπουροί και κτηνοτρόφοι** που απολαμβάνουν τη φροντίδα των φυτών τους και αγοράζουν και μοιράζονται φυτά και φυτικά προϊόντα με άλλους λάτρεις των φυτών.
* **Συνειδητοποιημένοι νέοι γονείς**, που ενδιαφέρονται για την ασφάλεια των τροφίμων που καταναλώνουν τα παιδιά τους και για τη διατήρηση του περιβάλλοντος και της βιοποικιλότητας για τις μελλοντικές γενιές.

Οι επαγγελματίες του φυτικού τομέα και οι ταξιδιωτικοί πράκτορες, οι οποίοι θα συμμετάσχουν σε συγκεκριμένες δραστηριότητες και θα ενισχύσουν τους **περίεργους ταξιδιώτες** και τους **ερασιτέχνες κηπουρούς**, θα διαδραματίσουν καθοριστικό ρόλο κατά το δεύτερο έτος της εκστρατείας. Ο ρόλος τους ως υποστηρικτών στην πρώτη γραμμή της προστασίας της υγείας των φυτών και της πρόληψης των επιβλαβών οργανισμών είναι καίριας σημασίας για την ενεργοποίηση δράσεων και την κατανόηση του θέματος.

Το επικοινωνιακό ύφος της εκστρατείας είναι ενημερωτικό και εκπαιδευτικό, με έντονο και ελκυστικό τόνο. Αποσκοπεί στην παροχή χρήσιμων πληροφοριών σχετικά με την πραγματικότητα της υγείας των φυτών που ενεργοποιεί την κριτική σκέψη.

Φέτος, η εκστρατεία αποσκοπεί στη διάδοση σχετικών πληροφοριών και περιεχομένου για την υγεία των φυτών και τον αντίκτυπό της στην καθημερινή ζωή σε διάφορες συμμετέχουσες χώρες, με στόχο την ευαισθητοποίηση και την τόνωση της κριτικής σκέψης μεταξύ των πολιτών της ΕΕ. Αυτό θα επιτευχθεί μέσω διαφόρων πρωτοβουλιών επικοινωνίας, περιλαμβανομένης της ενεργοποίησης στα μέσα κοινωνικής δικτύωσης, της υπαίθριας διαφήμισης και συγκεκριμένων δραστηριοτήτων, όπως, μεταξύ άλλων, εκδηλώσεων και συνεργασιών με σχολεία.

ΕΝΑΡΞΗ ΛΕΙΤΟΥΡΓΙΑΣ

Το δεύτερο έτος της **εκστρατείας #PlantHealth4Life** θα ξεκινήσει κατά τη διάρκεια του συμποσίου «**Plant Health Without Borders**» (**Υγεία των φυτών Χωρίς Σύνορα**), που θα φιλοξενηθεί από **τη βελγική Προεδρία του Συμβουλίου της Ευρωπαϊκής Ένωσης**. Η εν λόγω εκδήλωση θα πραγματοποιηθεί στο βελγικό Ινστιτούτο Φυσικών Επιστημών, στις Βρυξέλλες, στις 15 Μαΐου 2024.

ΠΩΣ ΜΠΟΡΕΙΤΕ ΝΑ ΣΥΜΜΕΤΑΣΧΕΤΕ

Υπάρχουν διάφοροι τρόποι για να συμμετάσχετε και να υποστηρίξετε την εκστρατεία:

* **Μοιραστείτε το** [**μικροφίλμ**](https://youtu.be/5Ju5wuHJ4tA?si=ZckEqZqz7glrD5PZ) **κινουμένων σχεδίων της εκστρατείας μας ως** ένα ψηφιακό αναμνηστικό για όλες τις ηλικίες και τα είδη των λάτρεων των φυτών κατά τη διάρκεια των διακοπών σας.
* **Επισκεφθείτε τον ιστότοπο της εκστρατείας** <https://www.efsa.europa.eu/en/plh4l> για τακτικές ενημερώσεις και πρακτικές συμβουλές για βέλτιστες πρακτικές σχετικά με την υγεία των φυτών και μοιραστείτε τον με ενδιαφερόμενους φορείς και λάτρεις της υγείας των φυτών.
* **Μοιραστείτε το δωρεάν υλικό μας από την εργαλειοθήκη** που διατίθεται σε όλες τις γλώσσες της ΕΕ στον [ιστότοπο της εκστρατείας](https://www.efsa.europa.eu/en/plh4l" \t "_blank) με το δίκτυό σας και βοηθήστε τους Ευρωπαίους να προστατεύσουν την υγεία των φυτών.

**Μείνετε σε επαφή:** Ακολουθήστε την εκστρατεία #PlantHealth4Life στο X (πρώην Twitter), LinkedIn, Instagram και Facebook και μοιραστείτε τις τελευταίες ειδήσεις σχετικά με την εκστρατεία με το δίκτυό σας.

* Διαδώστε το μήνυμα σχετικά με τις συλλογικές μας προσπάθειες για την ασφάλεια των φυτών και τον τρόπο με τον οποίο τα φυτά είναι ζωτικής σημασίας για την ασφάλεια των τροφίμων και την οικονομία μας, χρησιμοποιώντας **το hashtag της εκστρατείας** **#PlantHealth4Life** για την υποστήριξη των διαφόρων δραστηριοτήτων που λαμβάνουν χώρα.

ΕΡΓΑΛΕΙΟΘΗΚΗ ΤΗΣ ΕΚΣΤΡΑΤΕΙΑΣ

Η εργαλειοθήκη της εκστρατείας περιλαμβάνει υλικό μεταφρασμένο σε όλες τις γλώσσες της ΕΕ για να το μοιραστείτε με το κοινό της χώρας σας:

* **Ιστορικό της εκστρατείας (παρόν έγγραφο)** — Επισκόπηση των στόχων της εκστρατείας, του στοχευόμενου κοινού και των τρόπων συμμετοχής. Μπορεί να χρησιμοποιηθεί για την ανάπτυξη περιεχομένου που σχετίζεται με την εκστρατεία.
* **Έτοιμες αναρτήσεις στα μέσα κοινωνικής δικτύωσης και οπτικό υλικό (στις τοπικές γλώσσες)** — Μπορούν να κοινοποιηθούν μέσω των καναλιών σας στα μέσα κοινωνικής δικτύωσης, χρησιμοποιώντας το επίσημο hashtag της εκστρατείας #PlantHealth4Life. Για να αυξήσετε την προβολή, φροντίστε να αναφέρετε την EFSA κατά την προώθηση των μηνυμάτων σας. Το εν λόγω υλικό θα περιλαμβάνει ένα επεξεργάσιμο καρουζέλ (με επεξήγηση και συστάσεις για χρήση), στατική ανάρτηση (κανονική ανάρτηση) και τη μορφή ιστοριών.
* **X:** [@EFSA\_EU](https://twitter.com/EFSA_EU" \t "_blank) **Instagram:** [@one\_healthenv\_eu](https://www.instagram.com/one_healthenv_eu/?hl=en" \t "_blank) **LinkedIn:** [Ευρωπαϊκή Αρχή για την Ασφάλεια των Τροφίμων (EFSA)](https://www.linkedin.com/company/efsa" \t "_blank)
* **1 βίντεο** — Δυναμικό, εντυπωσιακό βίντεο που δημιουργήθηκε για να επικοινωνήσει τα μηνύματα της εκστρατείας με ελκυστικό τρόπο.
* **1 δελτίο Τύπου** — Περιέχει τα βασικά μηνύματα, το κοινό-στόχο και άλλες σχετικές πληροφορίες της εκστρατείας.
* **1 στατικό οπτικό υλικό για περίεργους ταξιδιώτες** — Διατίθεται σε πολλαπλές μορφές, περιλαμβανομένης της εκτυπώσιμης έκδοσης, για διάδοση στην τοπική σας γλώσσα κατά την έναρξη της εκστρατείας.
* **1 στατικό οπτικό υλικό για ερασιτέχνες κηπουρούς και αγρότες** — Διατίθεται από τον Ιούνιο σε πολλαπλές μορφές, περιλαμβανομένης μιας εκτυπώσιμης έκδοσης, για διάδοση στη χώρα σας.
* **1 στατικό οπτικό υλικό για νέους γονείς** — Διατίθεται από τον Ιούνιο σε πολλαπλές μορφές, περιλαμβανομένης μιας εκτυπώσιμης έκδοσης, για διάδοση στη χώρα σας.
* **1 βιβλίο ζωγραφικής για παιδιά** — Διαθέσιμο από το καλοκαίρι του 2024 για τηλεφόρτωση απευθείας από τον ιστότοπο.

**Ερωτήσεις; Επικοινωνήστε μαζί μας!**

**Γραφείο Τύπου της EFSA**

Τηλ.: +39 0521 036 149 E-mail: press@efsa.europa.eu